recursal/SuperWikiNEXT-32B huggingface dataset:
**দীনেন্দ্রকুমার রায়** (২৬ আগস্ট ১৮৬৯ – ২৭ জুন ১৯৪৩) একজন পত্রিকা সম্পাদক, অনুবাদক এবং বাঙালি গ্রন্থকার।

প্রারম্ভিক জীবন
---------------

দীনেন্দ্রকুমার রায় অবিভক্ত নদীয়ার মেহেরপুরের বাসিন্দা ছিলেন। তার পিতার নাম ব্রজনাথ রায়। ১৮৮৮ খ্রিষ্টাব্দে মহিষাদল হাই স্কুল থেকে প্রবেশিকা পাস করে কৃষ্ণনগর সরকারি কলেজে ভর্তি হন। ১৮৯৩ খ্রিষ্টাব্দে রাজশাহী জেলা জজের কর্মচারী নিযুক্ত হন তিনি।

সাহিত্য চর্চা
-------------

১২৯৫ বঙ্গাব্দে তার প্রথম রচনা একটি কুসুমের মর্মকথা : প্রবাদ প্রশ্নে ভারতী ও বালক পত্রিকায় প্রকাশিত হয়। ১৮৯৮ খ্রিষ্টাব্দে বাংলা শিক্ষক নিযুক্ত হয়ে বরোদায় দুই বছর কাটান। এসময় তিনি ঋষি অরবিন্দ ঘোষের বাংলার শিক্ষক ছিলেন। সেখান থেকে ফিরে তিনি ১৯০০ খ্রিষ্টাব্দে সাপ্তাহিক বসুমতী পত্রিকার সহ সম্পাদক ও পরে সম্পাদক হন। এই সময়ে *নন্দন কানন* মাসিক পত্রিকারও সম্পাদক ছিলেন। বাংলার পল্লীজীবন সম্পর্কিত তার লেখাগুলি স্বয়ং রবীন্দ্রনাথ ঠাকুরকেও মুগ্ধ করেছিল। সেকালের পল্লীজীবন নিয়ে লেখা তার বইগুলি (পল্লী চিত্র, পল্লী কথা, পল্লী বৈচিত্র্য) পড়ে তিনি মন্তব্য করেছিলেন, "*বাংলা দেশের হৃদয় হইতে আনন্দ ও শান্তি বহন করিয়া আনিয়া আমাকে উপহার দিয়াছেন*।"

গোয়েন্দা সিরিজ
---------------

দীনেন্দ্রকুমারের অমর সৃষ্টি গোয়েন্দা রবার্ট ব্লেক ও তার সহকারী স্মিথ। আসলে এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ড এ অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাঙালি পাঠকের মনের মতো করে সাজিয়েছেন কাহিনীগুলিকে। এই স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরজি থেকে অনুবাদের মাধ্যমে বাংলার অল্পবয়সী ছেলেমেয়েদের মধ্যে পরিচিত করে তিনি প্রসিদ্ধ হন। এই সিরিজের প্রকাশিত উপন্যাসের সংখ্যা ২১৭টি।

অন্যান্য সাহিত্যকর্ম
--------------------

তার প্রকাশিত অন্যান্য উল্লেখযোগ্য গ্রন্থ :

* *বাসন্তী*
* *হামিদা*
* *পট*
* *অজয় সিংহের কুঠি*
* *পল্লীচিত্র*
* *পল্লীবৈচিত্র*
* *পল্লীকথা*
* *পল্লীচরিত্র*
* *ঢেঁকির কীর্তি*

তথ্যসূত্র
---------

1. ↑  Roy), দীনেন্দ্রকুমার রায় (Dinendra Kumar (২০১৪-১২-১৮)। *জাল ডিটেকটিভ / Jal Detective (Bengali): Bengali Novel*। editionNEXT.com।
2. 1 2  প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ।
3. ↑  "দীনেন্দ্রকুমার রায় - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৭-২৪।
4. ↑  কবির, শাহরিয়ার (২১ জানুয়ারি ২০২২)। "বাংলা থ্রিলারের জনক কাজী আনোয়ার হোসেন"। *প্রথম আলো*। সংগ্রহের তারিখ ২৩ জানুয়ারি ২০২২।
**বার্ডলাইফ ইন্টারন্যাশনাল** (ইংরেজি: Birdlife International) বৈশ্বিক জীববৈচিত্র্য এবং বিশ্বের সকল প্রজাতির পাখি ও তাদের আবাসস্থল সংরক্ষণের জন্য একটি অংশীদারী দাতব্য সংস্থা। সংস্থাটি প্রাকৃতিক সম্পদ রক্ষা ও টেকসই পরিবেশ সৃষ্টির লক্ষ্যে কাজ করে যাচ্ছে। বার্ডলাইফ ইন্টারন্যাশনাল পৃথিবীর সবচেয়ে বড় অংশীদারী সংস্থা; মোট ১০০টি সংগঠন এই সংস্থাটির সদস্য। এটি একটি বেসরকারী দাতব্য সংগঠন। পাখি, তাদের আবাসস্থল, পরিবেশ ও বাস্তুতন্ত্র রক্ষার্থে বার্ডলাইফ ইন্টারন্যাশনাল গুরুত্বপূর্ণ ভূমিকা পালন করছে।

ইতিহাস
------

মার্কিন পক্ষীবিদ টমাস গিলবার্ট পিয়ারসন ও জাঁ থিওডর দেলাক্যঁ ১৯২২ খ্রিষ্টাব্দে বার্ডলাইফ ইন্টারন্যাশনাল প্রতিষ্ঠা করেন। তখন সংস্থাটির নাম ছিল *ইন্টারন্যাশনাল কাউন্সিল ফর বার্ড প্রিজারভেশন*। দ্বিতীয় বিশ্বযুদ্ধের পরে সংস্থাটির কার্যক্রম বন্ধ হয়ে যায়। ১৯৮৩ খ্রিষ্টাব্দে সংস্থাটি পুনরায় চালু হয় এবং ১৯৯৩ খ্রিষ্টাব্দে সংস্থাটির নাম পরিবর্তন করে রাখা হয় বার্ডলাইফ ইন্টারন্যাশনাল।

কার্যক্রম
---------

বার্ডলাইফ ইন্টারন্যাশনালের সংরক্ষণ কার্যক্রম কয়েকটি অঞ্চলে বিভক্ত। অঞ্চলগুলো হল- আফ্রিকা, আমেরিকা (উত্তর আমেরিকা ও দক্ষিণ আমেরিকা একসাথে), ইউরোপ ও মধ্য এশিয়া, মধ্যপ্রাচ্য, এশিয়া, প্রশান্ত মহাসাগর ও ক্যারিবিয়ান। প্রতিটি অঞ্চলে সংস্থাটির নিজস্ব কিছু কার্যক্রম চালু রয়েছে। সংস্থাটি পাখিদের ৭,৫০০টি গুরুত্বপূর্ণ বিচরণস্থল চিহ্নিত করেছে। বন্যপ্রাণীর আবাস এমন ১০ লক্ষ হেক্টর এলাকা সংস্থাটির নজরে রয়েছে।

পত্রিকা
-------

বার্ডলাইফ ইন্টারন্যাশনাল *ওয়ার্ল্ড বার্ডওয়াচ* নামে একটি পাক্ষিক পত্রিকা প্রকাশ করে। পত্রিকাটিতে বিশ্বে পাখিদের সংরক্ষণ, আবাস, বিভিন্ন প্রজাতির পাখি সম্পর্কে নতুন ও সাম্প্রতিক তথ্যাবলী তুলে ধরা হয়।

লাল তালিকা
----------

পাখিদের জন্য আইইউসিএন লাল তালিকার প্রধান কর্তৃপক্ষ ও তত্ত্বাবধায়ক হল বার্ডলাইফ ইন্টারন্যাশনাল। সংস্থাটি ২০১২ সালে মোট ১,৩১৩টি পাখি প্রজাতিকে বিলুপ্তির দ্বারপ্রান্তে বলে ঘোষণা করেছে। এসব প্রজাতির সবগুলোই মহাবিপন্ন, বিপন্ন ও সংকটাপন্ন শ্রেণীর অন্তর্ভুক্ত। এই প্রজাতিগুলো বিশ্বে মোট জীবিত ১০,০৬৪টি পাখি প্রজাতির ১৩ শতাংশ।

তথ্যসূত্র
---------

1. 1 2 3  BirdLife International, Encyclopedia Brotannica [online].

বহিঃসংযোগ
---------

* বার্ডলাইফ ইন্টারন্যাশনাল মূল পাতা  ওয়েব্যাক মেশিনে আর্কাইভকৃত ১৪ অক্টোবর ২০১৩ তারিখে
* বার্ডলাইফ ইন্টারন্যাশনাল: বিশ্বের পাখি প্রজাতিসমূহের বর্তমান অবস্থা (কেস স্টাডি)
**সালিহ ওজজান** (তুর্কি উচ্চারণ: [salih œzˈdʒan], তুর্কি: *Salih Özcan*; জন্ম: ১১ জানুয়ারি ১৯৯৮; **সালিহ ওজজান** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব কলন এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।

জার্মান ফুটবল ক্লাব কলন ৯৯-এর যুব পর্যায়ের হয়ে খেলার মাধ্যমে ওজজান ফুটবল জগতে প্রবেশ করেছেন এবং পরবর্তীকালে কলনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, জার্মান ক্লাব কলন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; কলন ২-এর হয়ে তিনি ২২ ম্যাচে ৫টি গোল করেছেন। কলন ২-এর হয়ে খেলাকালীন ২০১৬–১৭ মৌসুমে তিনি কলনের মূল দলের হয়ে অভিষেক করেছেন। মাঝে ২০১৯–২০ মৌসুমে তিনি ১ মৌসুমের জন্য ধারে হলস্টাইন কিলে যোগদান করেছেন।

২০১২ সালে, ওজজান জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।

দলগতভাবে, ওজজান এপর্যন্ত ১টি শিরোপা জয়লাভ করেছেন, যা তিনি কলনের হয়ে জয়লাভ করেছেন।

প্রারম্ভিক জীবন
---------------

সালিহ ওজজান ১৯৯৮ সালের ১১ই জানুয়ারি তারিখে জার্মানির কোলনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ওজজান জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৬ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি মাত্র ১টি ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৩ সালের ১৩ই সেপ্টেম্বর তারিখে এক প্রীতি ম্যাচে বেলজিয়াম অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "Salih Özcan - Spielerprofil"। *DFB Datencenter*।
2. ↑  "Kuntz mit vier Neulingen zur EM-Gruppenphase nach Ungarn"। dfb.de। সংগ্রহের তারিখ ১৫ মার্চ ২০২১।

বহিঃসংযোগ
---------

* ডিএফবিতে সালিহ ওজজান (ইংরেজি) (এছাড়াও জার্মান ভাষায় উপলব্ধ) উইকিউপাত্তে এটি সম্পাদনা করুন
* সকারওয়েতে সালিহ ওজজান (ইংরেজি) উইকিউপাত্তে এটি সম্পাদনা করুন
* সকারবেসে সালিহ ওজজান (ইংরেজি) উইকিউপাত্তে এটি সম্পাদনা করুন
* বিডিফুটবলে সালিহ ওজজান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সালিহ ওজজান (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সালিহ ওজজান (ইংরেজি) উইকিউপাত্তে এটি সম্পাদনা করুন
একটি চকোলেট বোমা ধাঁচের ফায়ার ক্র্যাকার। কালো প্রসারণ হ'ল ফিউজ, যা জ্বলিত।
**চকোলেট বোমা** বা আতশবাজি যা ভারতে দেওয়ালি এবং নববর্ষের উদযাপনের সময় প্রকাশকদের দ্বারা বিস্ফোরিত হয়। চকোলেট বোমা গুলো ছোট ছোট পেপারবোর্ড বাক্স দিয়ে তৈরি করা হয় যার ফলে গানপাউডার থাকে ।  একটি কোণে একটি ফিউজ পাকানো থাকে। বাক্সগুলি তারপরে পাটের স্ট্রিং দিয়ে শক্তভাবে মোড়ানো হয় এবং তিন দিনের জন্য রোদে শুকানো হয়। এর পরে তারা রঙিন অ্যালুমিনিয়াম ফয়েল দিয়ে আবৃত করে, তাদের চকোলেটগুলির অনুরূপ করে তোলে। ১৯৯০ এর দশকে বুড়িমা ব্র্যান্ডের চকোলেট বোমা কলকাতায় খুব জনপ্রিয় ছিল।  Firecracker অবৈধ ঘোষণা করা হয়েছে পশ্চিমবঙ্গ । 

একটি বাক্সে কয়েকটি চকোলেট বোমা।

তথ্যসূত্র
---------

1. ↑  Ghatak, Shubhashish (১৪ অক্টোবর ২০১৪)। "'গরিবের বাজি' বলে দেদার তৈরী হচ্ছে চকোলেট বোমা"। *Anandabazar Patrika* (Bengali ভাষায়)। Kolkata। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Sen, Zinia (২৩ অক্টোবর ২০১৪)। "City of sound & fury"। *The Times Of India*। Kolkata। সংগ্রহের তারিখ ২৫ অক্টোবর ২০১৪।
3. ↑  Dam, Mohona (৩ ডিসেম্বর ২০০৯)। "Govt wants banned crackers out of Bengal before New Year celebrations"। *The Indian Express*। সংগ্রহের তারিখ ২৫ অক্টোবর ২০১৪।
**বার্তোলোমিউ দিয়াহ** (পর্তুগিজ: *Bartoloneu Dias* উচ্চারিত: [baɾtuluˈmew ˈdi.ɐʃ]; ইংরেজি: Bartholomew Diaz; আনু. ১৪৫০ – ২৯ মে ১৫০০) ছিলেন একজন রোমান ক্যাথলিক পর্তুগীজ নৌ-অভিযাত্রী। তার জন্ম ১৪৫০ খ্রিস্টাব্দে। এঁকে ভারতে যাওয়ার বিকল্প পথ বের করার দায়িত্ব দেওয়া হয়েছিল। কারণ পনেরো শতকের শেষ দিক থেকে এশিয়া থেকে মসলা সংগ্রহের উদ্দেশ্যে ভেনিস ও আরব বণিকদের এড়িয়ে বিকল্প পথ অনুসরণ করে ভারতে তথা বাংলায় অনুপ্রবেশ করা পর্তুগিজদের জন্য অনিবার্য হয়ে উঠেছিল।

বার্থোলোমিউ দিয়াজ় কালিকূট বন্দরে অবতরণ করেন। অবশ্য ইউরোপ থেকে ভারতে আসার জলপথ আবিষ্কার করেন ভ়াস্কো দা গামা। এই পর্তুগীজ নৌ কমান্ডার ১৫২৪ সালে সালে স্বল্প সময়ের জন্য পর্তুগীজ ভারতের গভর্নর ও ছিলেন। ১৪৯৮ সালে ভাস্কো দা গামার নেতৃত্বে ইউরোপীয়রা জলপথে ভারতে প্রবেশ করেছিল। সেটা কালিকূটেই ছিল।

পঞ্চদশ শতকের হালকা ও দ্রুতগামী পর্তুগীজ জাহাজ। উপযুক্ত জাহাজ নির্মান ছাড়াও অক্ষাংশ নির্ণয়ে কৌণিক উচ্চতা পরিমাপক যন্ত্র ব্যবহারও সমুদ্রযাত্রায় পর্তুগিজদের প্রাধান্য দিয়েছিল।

পর্তুগিজদের বাংলায় আসার আগেই ইউরোপ অবধি বাংলার ধনসম্পদের সুখ্যাতি ছড়িয়ে পড়েছিল। বাংলার উর্বরা মাটিই বাংলার কৃষিপণ্যকে একটি উন্নত স্তরে পৌঁছে দিয়েছিল। বিশেষ করে চাল এবং তুলা। এছাড়া মসলা ও বস্ত্রশিল্পেও বাংলার প্রশংসনীয় অগ্রগতি হয়েছিল সেকালে। রোমান মেয়েরা নাকি ঢাকাই মসলিন কাপড়ের জন্য উদগ্রীব হয়ে থাকত। এসব কারণেই পর্তুগিজ বণিকের লোভাতুর দৃষ্টি পড়েছিল সুজলাসুফলাশষ্যশ্যামলা বাংলার ওপর। এই ধন সম্পদই বাংলার মানুষের জন্য অশেষ দুঃখের কারণ হয়েছিল। চর্যাপদের কবিরা যার ভবিষ্যদ্বাণী করেছিলেন বহু বছর আগেই:আপনা মাংসে হরিণা বৈরী

এই পদ রচনা করে। বাংলায় উৎপন্ন পণ্যের বিপননের জন্য ষোড়শ শতাব্দীর বাংলায় দুটো সমৃদ্ধশালী বাণিজ্য-কেন্দ্র গড়ে উঠেছিল।বাংলার পুবের চট্টগ্রাম আর পশ্চিমের সপ্তগ্রাম। সরস্বতী নদীর পাশে ছিল সপ্তগ্রাম ছিল একটি সরগরম গঞ্জ। রেশম, কার্পাস, গালা, চিনি, সুতার কাপড় আর চালের আড়ত-কি নেই সেখানে। চট্টগ্রামও অনুরূপ পণ্যে সমৃদ্ধশালী ছিল। পণ্যলোভী পর্তুগীজরা প্রথমে ঘাঁটি গেড়েছিল চট্টগ্রামে। তারপর সপ্তগ্রামে। চট্টগ্রাম হচ্ছে তাদের কাছে ‘পোর্ট-গ্রান্ডী’ অর্থাৎ বড় স্বর্গ। আর সপ্তগ্রাম হচ্ছে ‘পোর্ট পিকানো’; অর্থাৎ ছোট স্বর্গ’। বাংলার রাজধানী ছিল গৌড়। যে গৌড় অচিরেই অধিকার করে নেবে মুগলরা।

তথ্যসূত্র
---------

1. ↑  "Bartolomeu Dias Biography"। *Biography.com*। A&E Television Networks। সংগ্রহের তারিখ ৮ ডিসেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *The Anonymous Narrative*, p 61.

বহিঃসংযোগ
---------
নায়াররা হল ভারতীয় হিন্দু বর্ণের একটি দল। নৃতত্ত্ববিদ ক্যাথলিন গফের মত অনুসারে, নায়ার একটি একক গোষ্ঠী নয় বরং বর্ণের একটি নামকৃত বিভাগ। নায়ারদের মধ্যে বেশ কয়েকটি জাতি এবং অনেকগুলি উপবিভাগ রয়েছে, যাদের সকলেই 'নায়ার' উপাধি বংশপরম্পরায় বহন করেনি। এরা অধুনা ভারতের কেরালা রাজ্যে বসবাস করছে। তাদের অভ্যন্তরীণ বর্ণ আচরণ এবং পদ্ধতিগুলি এলাকার উত্তর এবং দক্ষিণ অংশের অধিবাসীদের থেকে স্পষ্টতই আলাধা।

  

ঐতিহাসিকভাবে জানা যায় যে নায়াররা *থারাবাদ* নামক বৃহৎ পারিবারিক সমুহে বাস করত। এই থারাবাদ সমূহ এক সাধারণ মহিলা পূর্বপুরুষের বংশধর। এই পরিবারের একক এবং তাদের অস্বাভাবিক বিবাহের প্রথা ছিল যা এখন আর প্রচলিত নেই। নায়ার বিবাহের প্রথার বিষয়ে গবেষকদের আগ্রহের মূল কারন ছিল দুটি বিশেষ আচারের অস্তিত্ব - প্রাক-বয়ঃসন্ধিকাল *থালিকেট্টু কল্যাণম* এবং পরবর্তীকালের *সম্বন্ধম* । কিছু অঞ্চলে বহুবিবাহের অনুশীলনও হয়। কিছু নায়ার মহিলা মালাবার অঞ্চলের নাম্বুদিরি ব্রাহ্মণদের সাথে অতিবিবাহও করতেন।

নায়াররা ঐতিহাসিকভাবে এই অঞ্চলে সামরিক সংঘাতে জড়িত ছিল। ১৮০৯ সালে নায়ার এবং ব্রিটিশদের মধ্যে শত্রুতার পর, ব্রিটিশরা ব্রিটিশ ভারতীয় সেনাবাহিনীতে নায়ারের অংশগ্রহণ সীমিত করে। ভারতের স্বাধীনতার পর, ত্রাভাঙ্কোর রাজ্য বাহিনীর নায়ার সেনাদল ভারতীয় সেনাবাহিনীতে যোগ দেয় এবং ভারতীয় সেনাবাহিনীর প্রাচীনতম সেনাদল, মাদ্রাজ রেজিমেন্টের নবম ব্যাটালিয়নের একটি অংশ হয়ে ওঠে।

নায়ার পরিবারগুলি বংশের অভিভাবক হিসাবে সর্পকে পূজা করে। সাপের উপাসনা, একটি দ্রাবিড় প্রথা।  এই সর্প পূজা স্থানীয় এলাকায় এতটাই প্রচলিত যে একজন নৃবিজ্ঞানী উল্লেখ করেছেন: "পৃথিবীর কোন অংশেই কেরালার চেয়ে বেশি সাধারণ সাপের পূজা হয় না।"  প্রায় প্রতিটি নায়ার পরিবারের বাড়ির উঠোনের দক্ষিণ-পশ্চিম কোণে সাপের ঢিবি দেখা যায়।

তথ্যসূত্র
---------

1. 1 2  Goody 1975, পৃ. 132।
2. ↑  K. Balachandran Nayar (১৯৭৪)। *In quest of Kerala*। Accent Publications। পৃষ্ঠা 85। সংগ্রহের তারিখ ৩ জুন ২০১১।
3. ↑  L. A. Krishna Iyer (১৯৬৮)। *Social history of Kerala*। Book Centre Publications। পৃষ্ঠা 104। সংগ্রহের তারিখ ৩ জুন ২০১১।
4. ↑  K. R. Subramanian; K. R. Subramanian (M.A.) (১৯৮৫)। *The origin of Saivism and its history in the Tamil land* (Reprinted সংস্করণ)। Asian Educational Services। পৃষ্ঠা 15–। আইএসবিএন 978-81-206-0144-4। সংগ্রহের তারিখ ৩ জুন ২০১১।
**জেমস যোসেফ কেলি** (ইংরেজি: Jim Kelly; জন্ম: ১০ মে, ১৮৬৭ - মৃত্যু: ১৪ আগস্ট, ১৯৩৮) ভিক্টোরিয়ার পোর্ট মেলবোর্ন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৬ থেকে ১৯০৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন ‘স্টাম্পার’ ডাকনামে পরিচিত **জিম কেলি**।

খেলোয়াড়ী জীবন
---------------

সমগ্র খেলোয়াড়ী জীবনে ৩৬ টেস্টে অংশগ্রহণের সুযোগ পেয়েছিলেন জিম কেলি। ২২ জুন, ১৮৯৬ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৮৯৬, ১৮৯৯, ১৯০২ ও ১৯০৫ - এ চারবার অস্ট্রেলিয়া দলের সাথে ইংল্যান্ড গমন করেছিলেন। ব্যাটসম্যান হিসেবেও সম্যক দক্ষতা প্রদর্শন করেছিলেন জিম কেলি। প্রথম-শ্রেণীর ক্রিকেটে ১৯.৯৪ গড়ে রান সংগ্রহ করেছিলেন তিনি। ব্যক্তিগত সর্বোচ্চ করেছেন অপরাজিত ১০৮ রান। ১৮৯৯ সালে লিডসে অনুষ্ঠিত টেস্টে দূর্দান্ত খেলেন। দ্বিতীয় ইনিংসে অস্ট্রেলিয়ার সংগ্রহ এক পর্যায়ে ৩৯/৫ হলে তিনি মাঠে নামেন। মূল্যবান ৩৩ রান তুলে দলের সমূহ বিপর্যয় রোধে তৎপরতা দেখান। এ সময়ে অস্ট্রেলিয়ার প্রথম পছন্দের উইকেট-রক্ষকের মর্যাদা লাভ করেছিলেন তিনি। অসামান্য ক্রীড়াশৈলী প্রদর্শনের স্বীকৃতিস্বরূপ ১৯০৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হয়েছিলেন।

ব্যক্তিগত জীবন
--------------

তার প্রকৃত জন্ম তারিখ নিয়ে কিছুটা সংশয় রয়েছে। তবে, ৩০ মে সাধারণভাবে গৃহীত হয়েছে। চিকিৎসকের পরামর্শক্রমে তার প্রথম-শ্রেণীর খেলোয়াড়ী জীবনের পরিসমাপ্তি ঘটে। ইংল্যান্ডের ওল্ড ট্রাফোর্ডে অনুষ্ঠিত টেস্টে উইকেট-রক্ষণে অংশগ্রহণকালে বুকে গুরুতর আঘাত পেয়েছিলেন তিনি।

১৪ আগস্ট, ১৯৩৮ তারিখে ৭১ বছর বয়সে সিডনিতে জিম কেলি’র দেহাবসান ঘটে।

তথ্যসূত্র
---------

1. ↑  "Australian Test wicket-keepers"। ESPNcricinfo। সংগ্রহের তারিখ ২৬ অক্টোবর ২০১৪।
2. ↑  List of Australia Test wicket-keepers

আরও দেখুন
---------

* কাথবার্ট বার্নাপ
* জেমস আয়ারমঙ্গার
* উইজডেন বর্ষসেরা ক্রিকেটার
* নিউ সাউথ ওয়েলস ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------


উইকিমিডিয়া কমন্সে **জিম কেলি** সংক্রান্ত মিডিয়া রয়েছে।

* ইএসপিএনক্রিকইনফোতে জিম কেলি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জিম কেলি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯০৩ উইজডেন বর্ষসেরা ক্রিকেটার |
| --- |
| 
* ওয়ারউইক আর্মস্ট্রং
* কাথবার্ট বার্নাপ
* জেমস আয়ারমঙ্গার
* জিম কেলি
* ভিক্টর ট্রাম্পার

 |  |
যুক্তরাজ্যের ইতিহাসে **ভিক্টোরীয় যুগ** (ইংরেজি: Victorian era) ১৮৩৭ সালের জুন থেকে ১৯০১ সালের জানুয়ারি পর্যন্ত রাণী ভিক্টোরিয়ার শাসনামলকে বোঝানো হয়। এটি ছিল ব্রিটিশ লোকদের জন্য এক দীর্ঘ, সমৃদ্ধিময় যুগ। এসময় সারা বিশ্বে প্রসারিত ব্রিটিশ সাম্রাজ্য থেকে লুটকৃত সম্পদ, এবং নিজদেশে শিল্পজনিত উন্নয়নের ফলে একটি বড়, শিক্ষিত মধ্যবিত্ত শ্রেণী গড়ে ওঠে। অনেক ইতিহাসবিদ ১৮৩২ সালের রিফর্ম অ্যাক্ট পর্যন্ত যুগটিকে সম্প্রসারিত করতে চেয়েছেন, কেননা ভিক্টোরীয় যুগের বিভিন্ন ধারণা ও রাজনৈতিক চিন্তাধারা তখন থেকেই শুরু হয়েছিল। ভিক্টোরীয় যুগের শেষ অর্ধে আবার গোটা ইউরোপেই চলছিল স্বর্ণযুগ বা *বেল্‌ এপক* (Belle Époque)।

ভিক্টোরীয় যুগের প্রায় পুরোটা জুড়ে ব্রিটেনে শান্তি বিরাজ করেছিল। এর নাম দেওয়া হয়েছে পাক্স ব্রিটানিকা। তবে যুক্তরাজ্য এই যুগের প্রতি বছরই বিশ্বের কোথাও না কোথাও যুদ্ধে লিপ্ত ছিল। এসময় ব্রিটিশ সাম্রাজ্যের অর্থনৈতিক, ঔপনিবেশিক ও শিল্পগত স্থিতাবস্থা অর্জিত হয়। ১৯শ শতকের শেষের দিকে অবশ্য নব্য উপনিবেশবাদের নীতিগুলির কারণে ঔপনিবেশিক সংঘাতের পরিমাণ বাড়তে থাকে এবং শেষ পর্যন্ত তা ইঙ্গ-জান্‌জিবার যুদ্ধ এবং দ্বিতীয় বুর যুদ্ধে পর্যবসিত হয়। অভ্যন্তরীণভাবে রাজনীতি ধীরে ধীরে উদারপন্থার ও সংস্কারের দিকে মোড় নেয় এবং ভোটাধিকারের ব্যাপারে আরও উন্মুক্ত নীতির প্রয়োগ ঘটে।

১৯শ শতকের দ্বিতীয়ার্ধ জুড়ে ইংল্যান্ডের জনসংখ্যা ১ কোটি ৬৮ লক্ষ থেকে ৩ কোটিতে পৌঁছে।  অন্যদিকে আয়ারল্যান্ডের জনসংখ্যা কমে প্রায় অর্ধেক হয়ে যায় (৪৫ লক্ষ)। 

ভিক্টোরীয় যুগের শুরুর দিকে হাউজ অভ কমন্স দুইটি রাজনৈতিক দল নিয়ন্ত্রণ করছিল-- হুইগ ও টোরি। ১৮৫০-এর দশকের পর হুইগরা লিবেরাল পার্টি এবং টোরিরা কনজার্ভেটিভ পার্টি নামে পরিচিতি লাভ করে।

তথ্যসূত্র
---------

1. ↑  Swisher, Clarice, ed. *Victorian England*. San Diego, CA : Greenhaven Press, 2000.
2. ↑  The UK population: past, present and future, statistics.gov.uk
3. ↑  Ireland - Population Summary
**ভিক্টোরিয়া নিকা জেড্রোক** (ইউক্রেনীয়: Вікторія Здрок; জন্ম ৩ মার্চ ১৯৭৩) একজন ইউক্রেনীয়-আমেরিকান পর্নোগ্রাফিক অভিনেত্রী, লেখক এবং মডেল। সে *প্লেবয় '* প্লেমেট হন ১৯৯৪ সালের অক্টোবর মাসের জন্য। জুন ২০০২-এ তিনি *পেন্টহাউস* ম্যাগাজিনের পেট অফ দ্য মান্থ হয়েছিলেন, পরে ২০০৪ সালের পেন্টহাউস পেট অফ দ্য ইয়ার হিসাবে নির্বাচিত হন। জেড্রোক একজন নন-প্র্যাকটিসিং অ্যাটর্নি, একজন ক্লিনিকাল সাইকোলজিস্ট এবং সেক্স থেরাপিস্ট।

জীবনের প্রথমার্ধ
----------------

জেড্রোক ৩ মার্চ, ১৯৭৩, কিয়েভ, ইউক্রেনে জন্মগ্রহণ করেন।  জেড্রক ওয়েস্ট চেস্টার ইউনিভার্সিটিতে স্নাতক অধ্যয়ন করেন, আইন ডিগ্রি নেন ভিলানোভা ইউনিভার্সিটি স্কুল অফ ল থেকে এবং পিএইচডি করেন ড্রেক্সেল বিশ্ববিদ্যালয় থেকে মনোবিজ্ঞানে।

তথ্যসূত্র
---------

1. 1 2  "Playmate listing"। সংগ্রহের তারিখ ২০০৯-০১-১৬।
2. ↑  Gross, Dan (২০০৮-০১-১৭)। "Ex-Playmate wrote the book"। *The Philadelphia Inquirer*। সংগ্রহের তারিখ ৯ মার্চ ২০১৯।

বহিঃসংযোগ
---------

* ইন্টারনেট মুভি ডেটাবেজে Victoria Zdrok (ইংরেজি)
* ইন্টারনেট অ্যাডাল্ট ফিল্ম ডাটাবেজে Victoria Zdrok
* অ্যাডাল্ট ফিল্ম ডাটাবেজে Victoria Zdrok (ইংরেজি)
**রায়ান'স ওয়ার্ল্ড** (সাবেক **রায়ান টয়সরিভিউ**) একটি শিশুতোষ ইউটিউব চ্যানেল। এই চ্যানেলটি দেখায় ৮ বছর বয়সী শিশু রায়ান, তার মা, বাবা, এবং তার জমজ বোনকে। তার চ্যানেল প্রতিদিন একটি করে নতুন ভিডিও প্রকাশ করে। চ্যানেলটির "হিউজ এগস সারপ্রাইজ টয়স চ্যালেঞ্জ" শিরোনামের ভিডিওটি নভেম্বর ২০১৮ অনুযায়ী ১৬০ কোটি বার দেখা হয়েছে, যা সর্বাধিক দেখা ইউটিউব ভিডিওর তালিকায় ৩৮তম স্থানে রয়েছে। চ্যানেলটি ১৬ মার্চ ২০১৫ সালে তৈরি হয় ও ৩০ নভেম্বর ২০১৮ অনুযায়ী এটির ১.৭২ কোটি সদস্য রয়েছে ও চ্যানেলটি ২ হাজার ৬০০ কোটি বার দেখা হয়েছে।

ফোর্বস পত্রিকার মতে, ২০১৬-২০১৭ সালে রায়ান ৮ম সর্বোচ্চ আয়করী ইউটিউব উদ্যোক্তা ছিল ও ২০১৬-১৭ সালের মধ্যে সে ১১ মিলিয়ন মার্কিন ডলার আয় করে। ২০১৮ সালে রায়ান ইউটিউব থেকে আয় করা ব্যক্তিদের মধ্যে সবার শীর্ষে অবস্থান করে, এই সময়ে সে তার ভিডিও ও পণ্য থেকে ১১ মিলিয়ন মার্কিন ডলার আয় করে।

ইতিহাস
------

রায়ান শুরুতে ইভানটিউবএইচডি-এর মত অন্যান্য খেলনা পর্যালোচনার চ্যানেলগুলি দেখত এবং একদিন তার মাকে জিজ্ঞেস করল যে "কেন সে ইউটিউবে একই কাজ করছে না?"। পরবর্তীতে ২০১৫ সালের মার্চ থেকে রায়ান ইউটিউব ভিডিও তৈরি করতে শুরু করে। রায়নের মা ছেলের ইউটিউব চ্যানেলে পুরো সময় কাজ করার জন্য রসায়ন শিক্ষিকার চাকরি ছেড়ে দেয়ার সিদ্ধান্ত নেয়।

২০১৭ সালে, রায়ানের বাবা-মা পকেট.ওয়াচ-এর সাথে একটি চুক্তি স্বাক্ষর করে, যেটি একটি প্রারম্ভকালীন শিশুদের মিডিয়া কোম্পানি যা ২০১২ সালে ক্রিস উইলিয়ামস এবং অ্যালবি হেক্ট প্রতিষ্ঠা করেছিল। পকেট.ওয়াচ রায়ানের ইউটিউব চ্যানেলের জন্য মার্কেটিং এবং পণ্যদ্রব্য কেনা-বেচার কাজটি করে। ২০১৮ সালে, রায়ান টয়জরিভিউ বাচ্চাদের প্রতি লক্ষ্য করে পকেটওয়াচ এবং ওয়াইল্ড ওয়ার্কসের সহযোগিতায় আইওএস এবং অ্যান্ড্রয়েডের জন্য ট্যাগ উইথ রায়ান নামে একটি অ্যাপ তৈরি করে। ২০১৯ সালে, রায়ান টয়েসরিভিউ এবং পকেটওয়াচ প্রাকবিদ্যালয়গামী বাচ্চাদের লক্ষ্য করে রায়ান'স মিস্ট্রি প্লেডেট শিরোনামে একটি ২০-পর্বের টেলিভিশন ধারাবাহিক তৈরি করে। ১ নভেম্বর ২০১৯ সালে, আউটরাইট গেমস প্লেস্টেশন ৪, এক্সবক্স ওয়ান, নিন্টেন্ডো স্যুইচ এবং মাইক্রোসফট উইন্ডোজের জন্য রেস উইথ রায়ান নামে একটি রেস গেম প্রকাশ করে।

তথ্যসূত্র
---------

1. ↑  "Highest-Paid YouTube Stars 2018"। *forbes.com* (ইংরেজি ভাষায়)। সংগ্রহের তারিখ ২০১৮-১২-০৪।
2. ↑  "ইউটিউবার পুঁচকে রায়ানের আয় কত?"। *প্রথম আলো*। সংগ্রহের তারিখ ৪ ডিসেম্বর ২০১৮।

বহিঃসংযোগ
---------

* ইউটিউবে রায়ান'স ওয়ার্ল্ডের চ্যানেল
* ইউটিউবে রায়ান'স ফ্যামিলি রিভিউ চ্যানেল
**ভিক্টর আলেক্সান্ডার ব্রুস, ৯ম আর্ল অব এলগিন, ১৩শ আর্ল অব কিনকার্ডাইন**, KG, GCSI, GCIE, PC (১৬ মে ১৮৪৯ – ১৮ জানুয়ারি ১৯১৭), ১৮৬৩ সাল পর্য়ন্ত **লর্ড ব্রুস** হিসাবে পরিচিত, একজন ডান পন্থী ব্রিটিশ উদারপন্থী রাজনীতিক। ১৮৯৪ থেকে ১৮৯৯ পর্যন্ত ভারতের ভাইসরয় হিসাবে দায়িত্ব পালন করেন। ১৯০২-০৩ সালে তিনি আর্থার বেলফোর কর্তৃক বোয়ের যুদ্ধের তদন্তকারী হিসাবে নিযুক্ত হয়েছিলেন। ব্রিটিশ সাম্রাজ্যের ইতিহাসে এলগিন কমিশন হল এধরনের প্রথম কমিশন যারা দক্ষিণ আফ্রিকা ভ্রমণ করে সরেজমিনে সেই যুদ্ধে অংশগ্রহণকারী ব্যক্তিদের কাছ থেকে মৌখিক প্রমাণ সংগ্রহ করেন। এই প্রয়াশ ছিল যুদ্ধে নিহত ব্যক্তিদের জীবনের মূল্য বিবেচনায় তাদের আত্মীয় স্বজনের শোকের অনুভূতিকে সম্মান দিয়ে পরিচালিত প্রথম কোন সরকারী কার্য়ক্রম। সেসময় প্রথমবারের মতো যুদ্ধে নিহত সৈনিক ও অফিসারদের অবদানের স্বীকৃতি প্রদান করা হয়।

পটভূমি ও শিক্ষা
---------------

এলগিন কানাডার মন্ট্রিলে জন্ম গ্রহণ করেন। তার পিতার নাম জেমন ব্রুস, ৮ম আর্ল অব এলগিন, কানাডার গভর্ণর-জেনারেল। তিনি গ্লেনালমন্ড কলেজ, অক্সফোর্ডে অধ্যায়ন করেন।

রাজনৈতিক জীবন
-------------

এলগিন ব্রিটিশ লিবারেল পার্টির রাজনীতিতে যোগ দেন। ১৮৮৬ সালে তিনি পার্টির ট্রেজারার অব হাউজ হোল্ড এবং ফার্ষ্ট কমিশনার অব ওয়ার্কস হিসাবে দায়িত্ব পালন করেন।

### ভারতের ভাইসরয়

লর্ড এলগিন
১৮৯৪ সালে পিতার পদাঙ্ক অনুসরন করে তিনি ভারতবর্ষের ভাইসরয় নিযুক্ত হয়েছিলেন। তার শাসনামলে তেমন কোন উল্লেখযোগ্য ঘটনা ছিলনা। লর্ড এলগিন ভাইসরয় পদের আনুষ্ঠানিকতা পছন্দ করতেন না। তার রক্ষনশীল প্রবণতা সেসময়কার ভারতের আর্থ সামাজিক অস্থিরতার উপযোগি ছিল না। তার সময়ে ভারতে দুর্ভিক্ষ দেখা দেয়। দুর্ভিক্ষে ৪৫ লক্ষ মানুষ মারা যায়।

### এলগিন কমিশন

লর্ড এলগিন ১৮৯৯ সালে ইংল্যান্ডে প্রত্যাবর্তন করেন। তাকে অর্ডার অব দ্যা গার্টার প্রদান করা হয়। ১৯০২ থেকে ১৯০৩ সাল পর্যন্ত তিনি দ্বিতীয় বোয়ের যুদ্ধের তদন্ত কমিশনের চেয়ারম্যান ছিলেন। ২৬ মার্চ ১৯০২ সালে তাকে ১ম ফিফেশায়ার ভলান্টেয়ারি আর্টিলারি কোরের সম্মানসূচক কর্ণেল হিসাবে নিয়োগ দেয়া হয়।

এলগিন কমিশন ১৯০৩ সালের বসন্তে অশ্বারোহী বাহিনী নিয়ে আলোচনায় বসে। বোয়ার যুদ্ধের সময় অনেক অশ্বারোহী বাহিনী তৈরী করা হয়। পদাতিক বাহিনীর সৈনিকদের অশ্বারোহী বাহিনীতে রূপান্তর করা হয়।

সম্মাননা
--------

১৮৯৪ সালে ভারতের ভাইসরয় হিসাবে নিয়োগ পাবার সময় তাকে নাইট গ্র্যান্ড কমান্ডার অব দ্যা স্টার অব ইন্ডিয়া (জিসিএসআই) এবং নাইট গ্র্যান্ড কমান্ডার অব দ্যা অর্ডার অব দ্যা ইন্ডিয়ান এম্পায়ার (জিসিআইই) হিসাবে নিয়োগ দেয়া হয়। ১৮৯৯ সালে ভারত থেকে ইংল্যান্ডে প্রত্যাবর্তনের পর তাকে অর্ডার অব দ্যা গার্টার (কেজি) প্রদান করা হয়।

মৃত্যু
------

লন্ড এলগিন ১৯১৭ সালে ডানফার্মলাইনের তার ব্যক্তিগত স্টেটে মৃত্যুবরণ করেন। তার বয়স হয়েছিল ষাটষট্টি বছর। তার মৃত্যুর পর তার জ্যেষ্ঠ পুত্র এডওয়ার্ড তার সকল পদবীর উত্তরাধিকারী হয়েছিলেন।

আরও দেখুন
---------

* ভারতের গভর্নর-জেনারেলদের তালিকা।

তথ্যসূত্র
---------

1. 1 2  "Victor Bruce, 9th Earl of Elgin"। *Encyclopedia Britannica*।
2. ↑  Davis, Mike. *Late Victorian Holocausts*; 1. Verso, 2000. আইএসবিএন ১-৮৫৯৮৪-৭৩৯-০ pg. 158
3. ↑  "নং. 27419"। *দ্যা লন্ডন গেজেট* (ইংরেজি ভাষায়): 2081। ২৫ মার্চ ১৯০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* লর্ড এলগিন দ্বিতীয় - বাংলাপিডিয়া হতে সংকলিত নিবন্ধ।
**দীনেশ দেববর্মা** (১৯১৮, সালেমা - ২৮ নভেম্বর ২০০৭, আগরতলা)  ছিলেন ভারতের ত্রিপুরা রাজ্যের একজন কমিউনিস্ট রাজনীতিবিদ। ১৯৭৭ সালের ত্রিপুরা বিধানসভা নির্বাচনে দাঁড়ানোর সময় দেববর্মা প্রথম দলের প্রতিনিধিত্ব করেছিলেন। তিনি ১৯৭৭ থেকে ১৯৯৩ পর্যন্ত টানা তিনবার নির্বাচনে জয়ী হন। তিনি ১৯৭৮ ও ১৯৮৩ সালে দুই মেয়াদে মন্ত্রী ছিলেন।

কর্মজীবন
--------

দেববর্মার জন্ম কমলপুর মহকুমার মহারানীতে এক অনগ্রসর আদিবাসী গ্রামে। রাজার শাসনামলে দশরথ দেব কর্তৃক সূচিত জনশিক্ষা আন্দোলনে তিনি নিমজ্জিত হন। ১৯৫০ সালে তিনি ভারতের কমিউনিস্ট পার্টির সদস্য হন, তিনি রাজ্যে গঠনের পর থেকে পার্টির রাজ্য কাউন্সিলের সদস্য ছিলেন। তিনি ১৯৪৮ সালে ত্রিপুরা রাজ্য উপজাতি গণমুক্তি পরিষদের অন্যতম প্রতিষ্ঠাতা সদস্য ছিলেন। ১৯৬৪ সালে পার্টিতে বিভক্ত হয়ে তিনি ভারতের কমিউনিস্ট পার্টি (মার্কসবাদী) এর পক্ষে ছিলেন। মৃত্যুর আগ পর্যন্ত তিনি সিপিআই(এম) এর রাজ্য কমিটির সদস্য ছিলেন। তিনি ত্রিপুরায় প্রথম বামফ্রন্ট সরকারের সময় পঞ্চায়েত ও গ্রামীণ উন্নয়ন মন্ত্রী ছিলেন, তাঁর আমলে রাজ্যে প্রথমবারের মতো পঞ্চায়েত নির্বাচন গোপন ব্যালটে অনুষ্ঠিত হয়েছিল। ছয় বছরেরও বেশি সময় তিনি মাটির নিচে কাটিয়েছেন।

আরো দেখুন
---------

* দশরথ দেব
* ত্রিপুরা জনশিক্ষা সমিতি
* গণমুক্তি পরিষদ

তথ্যসূত্র
---------

1. 1 2 3 4 5  People's Democracy. *Comrade Dinesh Debbarma Passes Away  ওয়েব্যাক মেশিনে আর্কাইভকৃত ১০ সেপ্টেম্বর ২০১৩ তারিখে*
2. ↑  "Tripura Assembly Election Results in 1977"। *www.elections.in*। সংগ্রহের তারিখ ২৬ ডিসেম্বর ২০২০।
3. ↑  "Salema Assembly Constituency Election Result - Legislative Assembly Constituency"। *resultuniversity.com*। সংগ্রহের তারিখ ২৬ ডিসেম্বর ২০২০।
4. ↑  "Tripura Assembly Election Results in 1983"। *www.elections.in*। সংগ্রহের তারিখ ২৬ ডিসেম্বর ২০২০।
5. ↑  "Tripura Assembly Election Results in 1988"। *www.elections.in*। সংগ্রহের তারিখ ২৬ ডিসেম্বর ২০২০।
**গল্লামারী বধ্যভূমি** খুলনা জেলার অন্তর্গত খুলনা বিশ্ববিদ্যালয় এর পাশেই অবস্থিত ১৯৭১-এর মহান মুক্তিযুদ্ধে খুলনা অঞ্চলের সবচেয়ে বড় বধ্যভূমি। তৎকালীন পূর্ব পাকিস্তান রেডিও স্টেশন (গল্লামারী রেডিও সেন্টার) ভবনে মুক্তিযোদ্ধা ও মুক্তিকামী মানুষদের ধরে এনে নির্মম নির্যাতন করে হত্যা করে গল্লামারী নদীতে ফেলে দেয়া হতো। শহরের দু'কিলোমিটার অভ্যন্তরে গল্লামারী খালের পাশে এই বধ্যভূমির অবস্থান।

বর্ণনা
------

খুলনা বিশ্ববিদ্যালয়ের বর্তমান অবস্থানেই ছিল রেডিও পাকিস্তানের খুলনা শাখা। এই বধ্যভূমিকে ঘিরে গড়ে উঠে খুলনা বিশ্ববিদ্যালয়। গণহত্যা ও নির্যাতন কেন্দ্র বেতার ভবন হয়ে উঠে বিশবিদ্যালয় প্রশাসনিক ভবন। এখানে অনেক মুক্তিকামী মানুষ ও সাধারণ জনগণকে হত্যা নির্বিচারে হত্যা করা হয়েছে। মূলত রাজাকার ও শান্তি কমিটির সহযোগিতায় এসব হত্যাকাণ্ড হত। এখানে জবাই করে বেশিরভাগ মানুষ মারা হত। প্রথম দিকে শুধুমাত্র রাতের বেলাতে নিরপরাধ মানুষদের হত্যা করা হলেও শেষের দিকে তারা দিনে রাতে সমানে নির্বিচারে হত্যা করতে থাকে। সারাদিন শহর ও গ্রাম হতে লোকদের ধরে এনে জেলখানা, হ্যালিপোর্ট ও ইউএফডি ক্লাবে জড়ো করা হত, রাত হলে তাদের হাত বেঁধে বেতার কেন্দ্রের সামনে সারিবদ্ধভাবে দাঁড় করিয়ে গুলি করে হত্যা করা হত। । প্রতি রাতে প্রায় শতাধিক মানুষ হত্যা করা হত। এর সাথে আরো ছিল নারী নির্যাতন ও ধর্ষণ। ১৬ ডিসেম্বর বিজয়ের পর অনেক মুক্তিযোদ্ধা খুলনায় ফিরে আসেন। সে রকমই একজন প্রত্যক্ষদর্শী মুক্তিযোদ্ধা কমান্ডার আব্দুস সাত্তার শিকদারের ভাষ্যমতে, 

>  চারিদিকে শুধু লাশ আর লাশ। খাবার নাই, পানি নাই, ঘর নাই, বাড়ি নাই। মানুষ আর মানুষ। কারো বুক কাটা, কারো গলা কাটা। কোন কোন লাশের পঁচা গন্ধে বাতাস ভারি হয়ে উঠেছে।
> 
> 

খুলনা শহর মুক্ত হবার পর গল্লামারী খাল ও এর আশেপাশের স্থান থেকে প্রায় পাঁচ ট্রাক ভর্তি মানুষের মাথার খুলি ও হাড়গোড় পাওয়া যায়। ধারণা করা হয়, ঐ স্থানে আনুমানিক ১৫,০০০ মানুষ হত্যা করা হয়। স্বাধীনতার পর রেডিও সেন্টার (বর্তমান বাংলাদেশ বেতার, খুলনা কেন্দ্র) নগরীর নূরনগর এলাকায় স্থানান্তরিত হয়েছে।

সেখানে ১৯৯৫ সালে প্রথম একটি স্মৃতিস্তম্ভ তৈরি করা হয়। বর্তমানে সে স্মৃতিস্তম্ভ উন্নয়নের কাজ চলছে।

তথ্যসূত্র
---------

1. ↑  ডেস্টিনি নিউজ[*স্থায়ীভাবে অকার্যকর সংযোগ*]
2. 1 2  সাপ্তাহিক ২০০০, বিজয় দিবস সংখ্যা, ১৮ ডিসেম্বর, ১৯৯৮, পৃ ২৩-২৬
3. 1 2 3  মুনতাসীর মামুন। *কিশোর মুক্তিযুদ্ধ কোষ*। সময় প্রকাশন। আইএসবিএন 984-458-70114-0070-9 `|আইএসবিএন=` এর মান পরীক্ষা করুন: length (সাহায্য)।
4. ↑  দৈনিক জনকণ্ঠ

* গণহত্যা প্রবেশদ্বার
মেজর **দীনেশ রঘু রমন**, এসি ছিলেন জাঠ রেজিমেন্টের ১৯ তম ব্যাটালিয়নের ভারতীয় সামরিক কর্মকর্তা, যিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন।

জীবনের প্রথমার্ধ
----------------

মেজর দীনেশ রঘু রমন জন্মগ্রহণ করেছিলেন ৬ এপ্রিল ১৯৭৮ সালে। তাঁর বাবার নাম সম্মানিত ক্যাপ্টেন এস কে মুর্তি এবং মায়ের নাম মালা। তিনি নয়াদিল্লির আইএনএ কলোনীর কেন্দ্রীয় বিদ্যালয় থেকে তাঁর স্কুল জীবন সমাপ্ত করেন। তিনি ১৯৯৬ সালে মর্যাদাপূর্ণ জাতীয় প্রতিরক্ষা একাডেমিতে যোগদান করেছিলেন।

সামরিক ক্যারিয়ার
-----------------

১৯৯৯ সালের ১১ ই ডিসেম্বর তাঁকে জাট রেজিমেন্টের ১৯ তম ব্যাটালিয়নে লেফটেন্যান্ট হিসাবে কমিশন করা হয়। তাঁর ব্যাচমেটের মধ্যে ছিলেন অশোক চক্র প্রাপক মেজর মোহিত শর্মা ।  ২০০৩ সালের ১১ ডিসেম্বর তাঁকে ক্যাপ্টেন পদে পদোন্নতি দেওয়া হয় এবং ২০০৫ এর ১১ ই ডিসেম্বর তাঁকে মেজর হিসেবে নিয়োগ দেওয়া হয়।  তাঁর সংক্ষিপ্ত সামরিক জীবনে তিনি বিভিন্ন নিয়োগে দায়িত্ব পালন করেছিলেন এবং নেতৃত্ব এবং উৎসর্গের গুণাবলীর জন্য তাঁর সিনিয়রদের দ্বারা তিনি অত্যন্ত প্রশংসা অর্জন করেছিলেন। দ্রাস সেক্টরে অপারেশন পরাক্রমের অবদানের জন্য তিনি চিফ অফ আর্মি স্টাফ প্রশংসা পদকও পেয়েছিলেন।

২০০৭ সালের ২ অক্টোবর তিনি জম্মু ও কাশ্মীরের বারামুল্লা সেক্টরে সন্ত্রাসীদের বিরুদ্ধে অভিযানের নেতৃত্ব দেন। ফায়ার এক্সচেঞ্জের সময় তিনি সহকর্মীর আধিকারিকের চিৎকার শুনে তীব্র ফায়ারের মধ্যে তিনি সেদিকে অগ্রসর হন। এরপরে তিনি দু'জন সন্ত্রাসীকে হত্যা করেছিলেন তবে এ প্রক্রিয়াতে গুলিবিদ্ধ জখম টিকিয়ে রেখেছিলেন তিনি। অজ্ঞান হয়ে পড়ার আগে পর্যন্ত তিনি নিজের দলকে এগিয়ে নিয়ে যেতে লাগলেন। পরে তাঁকে শ্রীনগরের বেস হাসপাতালে আনা হয়েছিল। তাঁর বীরত্বের জন্য, তিনি মরণোত্ততর ভাবে ভারতে সর্বোচ্চ শান্তিকালীন বীরত্বের পুরস্কার অশোক চক্র দ্বারা ভূষিত হয়েছিলেন।

অশোক চক্র পুরস্কার প্রাপ্ত
--------------------------

 দীনেশ রঘু রমনের বাবা ২৬ জানুয়ারী ২০০৮ এ রাষ্ট্রপতি প্রতিভা পাতিলের কাছ থেকে অশোকচক্র গ্রহণ করেছিলেন।
ভারতের রাষ্ট্রপতি অশোক চক্রের উদ্ধৃতিতে উল্লেখ করেছিলেন যে মেজর রমন সর্বাধিক শৃঙ্খলার নেতৃত্ব এবং নেতৃত্বের পাশাপাশি সর্বাধিক সুস্পষ্ট সাহস প্রদর্শন করেছিলেন এবং জাতির জন্য সর্বোচ্চ ত্যাগ স্বীকার করেছিলেন।

তথ্যসূত্র
---------

1. ↑  "Ashok Chakra for Brave Heart Major Dinesh Raghu Raman"। Daijiworld.com। PTI। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৪।
2. ↑  "Part I-Section 4: Ministry of Defence (Army Branch)" (পিডিএফ)। The Gazette of India। ২ ডিসেম্বর ২০০০। পৃষ্ঠা 1652। [*স্থায়ীভাবে অকার্যকর সংযোগ*]
3. ↑  "Part I-Section 4: Ministry of Defence (Army Branch)" (পিডিএফ)। The Gazette of India। ৩১ জুলাই ২০০৪। পৃষ্ঠা 1057। ২৩ মে ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ মে ২০২১।
4. ↑  "Part I-Section 4: Ministry of Defence (Army Branch)" (পিডিএফ)। The Gazette of India। ২৯ এপ্রিল ২০০৬। পৃষ্ঠা 605। ২৩ মে ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ মে ২০২১।
5. ↑  "Ashoka Chakra Awardee Major Dinesh Raghu Raman and his act of Gallantry"। *PIB, Government of India*। সংগ্রহের তারিখ ৩ অক্টোবর ২০১৪।
**পেনা নদী** (ম্যাসেডোনীয়: Пена, আলবেনীয়: Shkumbin) উত্তর ম্যাসিডোনিয়ার একটি নদী। এটি দেশটির শার পর্বতমালা থেকে উদ্ভূত নদীগুলির মধ্যে দ্বিতীয় বৃহত্তম (ভার্দার নদীর পরেই)। এটি শার হ্রদগুলি থেকে আগত ভার্দার নদীর উপনদীগুলির মধ্যে বৃহত্তম।

উৎপত্তি ও গতিপথ
---------------

পেনা নদীর উৎসরূপী পাহাড়ি ঝর্ণাটি উত্তর ম্যাসেডোনিয়ার চাব্রিওলিকা ও বরিসলোইকা অঞ্চলে, শার পর্বতমালাতে, সমুদ্র সমতল থেকে ২৫০০ মিটার উচ্চতায় উৎপত্তিলাভ করেছে। প্রথমে দুইটি ক্ষুদ্র স্রোতধারা ভেশালা ও বোজোভচে গ্রামগুলির কাছে এসে সংযুক্ত হয়েছে। নদীটি তেতোভো শহরের কেন্দ্র দিয়ে অতিক্রম করে পোলোগ উপত্যকা ও সারাকিনো গ্রামের কাছ দিয়ে প্রবাহিত হয়ে ভার্দার নদীতে গিয়ে পড়েছে।

বৈশিষ্ট্যাবলী
-------------

নদীটির উৎস স্রোতধারাগুলি সমুদ্র সমতল থেকে ২৫০০ মিটার উচ্চতায় অবস্থিত। নদীটি প্রায় ২৭ কিলোমিটার দীর্ঘ। নদীটিতে আরও ১২টি উপনদী এসে পড়েছে, যাদের মধ্যে কারানিকোলোভস্কা নদী, প্রঝিনা নদী, ভেইজকা নদী, লেস্নিচকা নদী ও ব্রোদেচকা নদী বিশেষ উল্লেখ্য।

তথ্যসূত্র
---------

1. ↑  *Душан Кривокапиќ: „Шар-Планина", издание на „Туристичка Штампа", Белград, 1969 година*
2. ↑  *Живко Стефановски, Напредок Тетово, Шар Планина, стр 68-70*

আরও দেখুন
---------

* তেতোভো
* শার পর্বতমালা
**দীপক কাপুর** ভারতীয় সেনাবাহিনীর একজন জেনারেল ছিলেন যিনি দেশটির ২২তম সেনাপ্রধান (চীফ অব আর্মি স্টাফ) হিসেবে ২০০৭ সালের ৩০ সেপ্টেম্বর নিয়োগ পেয়েছিলেন। গোলন্দাজ বাহিনীর এই জেনারেল ১৯৭১ সালে অধস্তন কর্মকর্তা হিসেবে পূর্ব পাকিস্তানে (বর্তমানে বাংলাদেশে) পাকিস্তান সেনাবাহিনীর সঙ্গে লড়াই করেছেন। ২০১০ সালের ৩১ মার্চ তিনি প্রায় ৪৩ বছরের সামরিক জীবনের ইতি টানেন।

কর্মজীবন
--------

১৯৬৭ সালের ১১ জুন দীপক ভারত সেনাবাহিনীর রেজিমেন্ট অব আর্টিলারীতে কমিশনপ্রাপ্ত হন ২য় লেফটেন্যান্ট পদবীতে। তিনি এর আগে সৈনিক স্কুল, ন্যাশনাল ডিফেন্স একাডেমী এবং ইন্ডিয়ান মিলিটারি একাডেমীতে অধ্যয়ন করেন।

দীপক ডিফেন্স সার্ভিসেস স্টাফ কলেজ (ভারত), আর্মি ওয়ার কলেজ (ভারত) এবং ন্যাশনাল ডিফেন্স কলেজ (দিল্লী) থেকে গ্র্যাজুয়েশন করেন। জম্মু-কাশ্মীর এলাকায় তাকে ১৬১ ব্রিগেডের কমান্ডার করা হয়েছিলো। ১৯৯৮ সালে তিনি এই ব্রিগেডের নেতৃত্বদানের পুরস্কারস্বরুপ সেনা ম্যাডেল প্রাপ্ত হন। ২০০১-২০০২ সালে তিনি মেজর-জেনারেল পদবীতে ২২তম মাউন্টেন ডিভিশনের জেনারেল অফিসার কমান্ডিং হিসেবে দায়িত্ব পালন করেন। এরপর তাকে আসামিস্থত ৪র্থ কোরের প্রধান স্টাফ কর্মকর্তা হিসেবে পোস্টিং দেওয়া হয়। লেফটেন্যান্ট জেনারেল পদবীতে উঠার পর তিনি পশ্চিমবঙ্গ প্রদেশের শিলিগুড়িতে সদর-দপ্তর ৩৩ কোরে কমান্ডারের পদে বসেন। কোর কমান্ডার হিসেবে তার কর্মস্বরূপ তিনি ২০০৬ সালের জানুয়ারী মাসে 'অতি বিশিষ্ট সেবা পদক' লাভ করেন। এরপর তিনি আর্মি ট্রেনিং কমান্ড এর প্রধান নিযুক্ত হন, তারপরে তাকে উত্তরাঞ্চলীয় সেনাবাহিনীর (নর্দার্ন কমান্ড, ইন্ডিয়ান আর্মি) প্রধান অধিনায়ক (জেনারেল অফিসার কমান্ডিং ইন চীফ) করা হয়।

২০০৭ সালের ৩০ সেপ্টেম্বর তিনি চীফ অব আর্মি স্টাফের দায়িত্ব বুঝে নেন জেনারেল জোগিন্দার যশবন্ত সিং এর কাছ থেকে, তিনি 'রেজিমেন্ট অব আর্টিলারী' এর সিনিয়র কর্নেল কমান্ড্যান্ট নিযুক্ত হন যেটি ছিলো একটি সেরেমোনিয়াল পদ। ২০০৯ সালের ৩১ আগস্ট তিনি ভারতের সামরিক বাহিনীর সবচেয়ে সিনিয়র স্টাফ পোস্ট 'চেয়ারম্যান অব চীফস অব স্টাফ কমিটি' নিযুক্ত হন এবং ৩১ মার্চ ২০১০ তারিখ তার অবসরের দিন পর্যন্ত এ পদে বহাল থাকেন।

তথ্যসূত্র
---------

1. ↑
2. ↑
3. ↑  Gen Kapoor, Hooda come together at their alma mater  ওয়েব্যাক মেশিনে আর্কাইভকৃত ৪ নভেম্বর ২০১২ তারিখে The Hindu, 25 July 2008.
4. ↑  Public Information Bureau release on Kunjpara Sainik School

| * দে
* স
ভারতের সেনা প্রধান |
| --- |
| কমান্ডার ইন চীফ  (১৯৪৭ - ১৯৫৫) | 
* Rob Lockhart \*\*
* Roy Bucher\*\*
* কোদানদেরা মদপ্পা কারিয়াপ্পা
* রাজেন্দ্রসিংজি জাদেজা

 |  |
| সেনা প্রধান (১৯৫৫ – বর্তমান) | 
* রাজেন্দ্রসিংজি জাদেজা
* এস এম শ্রীনাগেশ
* কোদানদেরা সুবাইয়া থিমাইয়া
* প্রাণ নাথ থাপার
* জয়ন্ত নাথ চৌধুরী
* পরমশিব প্রভাকর কুমারমঙ্গল
* শ্যাম মানেকশ’
* গোপাল গুরুনাথ বেউর
* তপেশ্বর নারায়ণ রায়না
* ওম প্রকাশ মালহোত্রা
* কে ভি কৃষ্ণ রাও
* অরুন শ্রীধর বৈদ্য
* কৃষ্ণস্বামী সুন্দরজী
* বিশ্বনাথ শর্মা
* এস এফ রদরিগেয
* বিপিন চন্দ্র জোশী
* শঙ্কর রায় চৌধুরী
* বেদ প্রকাশ মালিক
* সুন্দররজন পদ্মনবন
* নির্মল চন্দ বীজ
* যোগীন্দার যশবন্ত সিং
* দীপক কাপুর
* বিজয় কুমার সিং
* বিক্রম সিং
* দলবীর সিং
* বিপিন রাওয়াত
* মনোজ মুকুন্দ নরবান

 |
| (\*\**Seconded from the British Army*) |
**এডওয়ার্ড লসন (বার্টো) বার্টলেট** (ইংরেজি: Barto Bartlett; জন্ম: ১০ মার্চ, ১৯০৬ - মৃত্যু: ২১ ডিসেম্বর, ১৯৭৬) বার্বাডোসের সেন্ট মাইকেল এলাকার ফ্লিন্ট হলে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ১৯২৮ সালে ইংল্যান্ড সফরে ওয়েস্ট ইন্ডিজের ইতিহাসের সর্বপ্রথম টেস্টে অংশ নেয়ার গৌরব অর্জন করেছেন **এডওয়ার্ড বার্টলেট** নামে পরিচিত **বার্টো বার্টলেট**।

খেলোয়াড়ী জীবন
---------------

সেন্ট মাইকেলের ফ্লিন্ট হল এলাকায় জন্মগ্রহণকারী বার্টো বার্টলেট ১৯২৩-২৪ মৌসুম থেকে ১৯৩৮-৩৯ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছিলেন।

১৯২৮ সালে কার্ল নুনেসের নেতৃত্বাধীন ওয়েস্ট দলের সাথে ইংল্যান্ড গমন করেন। ঐ সফরেই সফরকারী দলটির ইতিহাসের প্রথম টেস্ট অনুষ্ঠিত হয়েছিল। প্রস্তুতিমূলক খেলায় নটিংহ্যামশায়ারের বিপক্ষে ১০৯ রানের একমাত্র ব্যক্তিগত শতরানের ইনিংস খেলেছিলেন তিনি। ১৯৩০-৩১ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া গমন করেন। অ্যাডিলেডে সিরিজের প্রথম টেস্টে ১১৯ মিনিটে ৮৪ রানের মনোরম ইনিংস খেলেন। এটিই তার খেলোয়াড়ী জীবনের সর্বোচ্চ রানের টেস্ট ইনিংস ছিল।

মূল্যায়ন
---------

১৯৭৮ সালের সংস্করণে উইজডেন তাদের স্মরণিকায় মন্তব্য করে যে, উইকেটে অল-রাউন্ড ক্রীড়ানৈপুণ্য প্রদর্শন করেছিলেন তিনি। সংগৃহীত রানগুলো স্পষ্ট সম্ভাবনার দুয়ার উন্মোচিত করতো। দূর্ভাগ্যবশতঃ স্বার্থপরের মতো দল নির্বাচকমণ্ডলী বিচার বিশ্লেষণ করেছিলেন।

জুন, ১৯৮৮ সালে বার্বাডোস ক্রিকেট বাকলের সাথে হারম্যান গ্রিফিথের পরিবর্তে বার্টো বার্টলেটের স্থিরচিত্র ১০১ বার্বাডীয় ৫০সি স্ট্যাম্পে প্রকাশ করা হয়। ব্রিজটাউনের পার্সেল পোস্ট অফিস থেকে এ ভুল হয়েছিল। ৬ জুন, ১৯৮৮ তারিখ সোমবার সকাল ৯টার পূর্বেই এগুলো উদ্ধার করা হয়। পরবর্তীতে ১১ জুলাই, ১৯৮৮ তারিখে হারম্যান গ্রিফিথের চিত্র সংবলিত সঠিক ৫০সি স্ট্যাম্প প্রকাশ করা হয়েছিল। ১০১ সিরিজের বার্টলেটের স্ট্যাম্পগুলো বেশ উঁচু দামে বিক্রয় হয়েছিল।

দেহাবসান
--------

২১ ডিসেম্বর, ১৯৭৬ তারিখে বার্বাডোসের সেন্ট মাইকেল এলাকার বেভিলে সত্তর বছর বয়সে বার্টো বার্টলেটের দেহাবসান ঘটে। উইজডেনের ১৯৩৪ সালের সংস্করণে ভুলবশতঃ তার মৃত্যু সংবাদ প্রকাশ করেছিল।

তথ্যসূত্র
---------

1. ↑  Australia v West Indies, Adelaide 1930-31
2. ↑  Wisden 1978, p. 1068.
3. ↑  Wisden *1934, p. 259.*

আরও দেখুন
---------

* ভাইবার্ট উইট
* হারম্যান গ্রিফিথ
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা
* ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর

বহিঃসংযোগ
---------

* ইএসপিএনক্রিকইনফোতে বার্টো বার্টলেট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বার্টো বার্টলেট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
মিস্ত্রি ১৯৫০ সালে**দীনা এম মিস্ত্রি** (২১ মে ১৯২৫ - ২৭ জানুয়ারী ২০১১, করাচি ) পাকিস্তানের একজন শিক্ষিকা ছিলেন।

প্রাথমিক জীবন এবং শিক্ষা
------------------------

মিস্ত্রি জরোস্ট্রিটিয়ান কমিউনিটির সদস্য ছিলেন। ১৯২৫ সালের ২২ মে হায়দরাবাদ সিন্ধে ধুনমাই ও শেঠ পেস্তনজী জামশেদজী সোপারিভালায় জন্মগ্রহণ করেন।

তিনি ৫৭ বছর ধরে মিনু মিস্ত্রি নামে একজন স্থপতি ছিলেন।  মিস্ত্রি ১৯৪৫ সালে বম্বে বিশ্ববিদ্যালয় থেকে তাঁর স্নাতকোত্তর ডিগ্রি লাভ করেন এবং ১৯৫৮ সালে করাচি বিশ্ববিদ্যালয় থেকে তাঁর বিএড অনার্স লাভ করেন । 

 রাষ্ট্রপতি কেনেডি

পেশা
----

মিস্ত্রি ৫৫ বছর ধরে বাই ভাইরভাইজি সোপারিভালা পার্সি উচ্চ বিদ্যালয়ে সেবা দিয়েছিলেন। ১৮৫৯ সালে - তাঁর মহান পিতা শেঠ শাপুরজি হরমাসজি সোপারিওয়ালা একই বিদ্যালয়টি ১৮৫৯ সালে প্রতিষ্ঠিত করেন।

তার বিএ শেষ করার পরেই তিনি বিভিএস পার্সী উচ্চ বিদ্যালয় পরিদর্শন করতে এবং শিক্ষার্থীদের বকেয়া প্রতিযোগিতায় সহায়তা করা শুরু করেছিলেন এবং অতিরিক্ত সহায়তার প্রয়োজন হলে তাদের ইংরেজি শেখানো শুরু করেছিলেন। তিনি যখন মাত্র ২০ বছর বয়সে শিক্ষকতা করার সিদ্ধান্ত নিয়েছিলেন।

তিনি ১৯৫১ সালে বিভিএসে মাধ্যমিক শ্রেণিতে ইংরেজি পড়ানো শুরু করেছিলেন। তিনি সেই দিনগুলিতে মাধ্যমিক শ্রেণি পড়ানোর জন্য প্রথম মহিলা শিক্ষক ছিলেন।

২১ বছরের চাকরির পরে, তিনি ১৯৭২ সালে বিভিএসের অধ্যক্ষ হন।

মিস্ত্রি ২০০৪ অবধি বিভিএসে পূর্ণ-সময় কাজ করার পরে আংশিক অবসর গ্রহণ করেছিলেন। তিনি ২০০৪-২০১১ সাল পর্যন্ত দুটি স্কুলে কর্মরত ছিলেন।

মৃত্যুর সময় মিস্ত্রি করাচির ওয়েস্টমিনস্টার স্কুল অ্যান্ড কলেজের চেয়ারপারসন ছিলেন।

পুরস্কার
--------

 রাষ্ট্রপতি মোশাররফের কাছে থেকে প্রাইড অফ পারফরম্যান্স পুরস্কার নিচ্ছেন।
পাকিস্তানের রাষ্ট্রপতি - জেনারেল পারভেজ মোশাররফ ৬০ বছরেরও বেশি সময় ধরে পাকিস্তানের মানসম্মত শিক্ষা দেওয়ার ক্ষেত্রে যে অমূল্য অবদানের জন্য তিনি অবদান রাখায়, তাকে তিনি "প্রাইড অফ পারফরম্যান্স "দিয়ে ভূষিত করেছিলেন।

১৯ 19১ সালে তিনি মার্কিন যুক্তরাষ্ট্রে ফুলব্রাইট বৃত্তি লাভ করেন, যেখানে তিনি তার ডিপ্লোমা ইন এডুকেশন শেষ করেন। আমেরিকাতে তিনি ওহাইও বিশ্ববিদ্যালয় এবং অস্টিন ইউনিভার্সিটিতে - টেক্সাসের একজন ভিজিটিং প্রফেসর হিসাবে শিক্ষকতা করেছিলেন।

১৯৬২ সালে অস্টিনের স্থানীয় একটি উচ্চ বিদ্যালয়ে শিক্ষকতা করার জন্য এবং ইউটি অস্টিনের ভিজিটিং প্রফেসর হিসাবে গভর্নর প্রাইস ড্যানিয়েলের কাছ থেকে তাঁকে টেক্সাসে সম্মানসূচক নাগরিকত্ব দেওয়া হয়েছিল।

মৃত্যু
------

মিস্ত্রি ২৭ জানুয়ারী ২০১১ এ মস্তিস্কের সমস্যায় আক্রান্ত হওয়ার ফলে মারা যান।  ২৯ শে জানুয়ারী করাচিতে তাঁর শেষকৃত্য অনুষ্ঠিত হয়েছিল এবং শেষ শ্রদ্ধা জানাতে তাঁর অন্ত্যেষ্টিক্রিয়ায় ২ হাজারেরও বেশি লোক উপস্থিত ছিলেন।

তথ্যসূত্র
---------

1. ↑  Deena Mistri dies Express Tribune 28 January 2011
2. 1 2 3  Deena Mistri passes Away Dawn. 28 January 2011

বহিঃসংযোগ
---------

* মনে আছে মিস্ত্রি
* ট্রিবিউন
* দীনা মিস্ত্রি ফুল অফ লাইফ অ্যান্ড ভিগার
* দীনা এম মিস্ত্রি[*স্থায়ীভাবে অকার্যকর সংযোগ*]
* ডীনা মিস্ত্রি[*স্থায়ীভাবে অকার্যকর সংযোগ*] বিভিএস। ২৮ জানুয়ারী ২০১১ পুনরুদ্ধার করা হয়েছে।
পেননা (এছাড়াও  *পেননার* ,  *পেননের* ,  *পেননারু*  বা উত্তর  *পিনাকিনি*  হিসাবে পরিচিত) দক্ষিণ ভারতের একটি নদী। পেননা কর্ণাটক রাজ্যের চিকাবাল্লাপুর জেলার নন্দী পর্বতমালায় উৎপন্ন হয়েছে এবং উত্তর ও পূর্বে প্রবাহিত হয়ে কর্ণাটক ও অন্ধ্রপ্রদেশ রাজ্য অতিক্রম করে বঙ্গোপসাগরে পড়েছে। এটি ৫৯৭ কিলোমিটার (৩৭১ মাইল) দীর্ঘ। নদীটির ৫৫,২১৩ বর্গ কিমি এলাকা জুড়ে নিষ্কাশন খাত রয়েছে। যা কর্ণাটক রাজ্যে ৬,৯৩৭ বর্গ কিমি এবং অন্ধ্রপ্রদেশে ৪৮,২৭৬ বর্গ কিমি ব্যাপি বিস্তৃত। নদী অববাহিকা পূর্বঘাটের বৃষ্টি ছায়া অঞ্চলে অবস্থিত এবং এই নদী অববাহিকা অঞ্চলে বছরে গড় বৃষ্টিপাত হয় ৫০০ মিমি।

ভূগোল
-----

### পথ

পেননা নদীতে বেশ কয়েকটি উৎস ও মুখ রয়েছে। প্রধান শাখাটি কর্ণাটকের নন্দী পাহাড়ে উৎপন্ন হয়ে উত্তর পূর্ব দিকে কয়েকটি পাহাড় ও সমভূমির মধ্য দিয়ে প্রবাহিত হয়ে ৫৯৭ কিলোমিটার পথ অতিক্রম করে অন্ধ্রপ্রদেশের নেল্লোর জেলায় বঙ্গোপসাগরে মিলিত হয়েছে। এটি একটি মৌসুমী নদী। নদীটির জলের প্রধান উৎস বৃষ্টির জল। এটি শুষ্ক সময়ে ছোট প্রবাহের মত দেখায়। পেননা নদীর প্রধান উপনদী উত্তর দিক থেকে জয়মঙ্গলী, কুন্দেরু এবং সাগিলেরু; দক্ষিণ দিক থেকে চিত্রবতী, পাপগানি এবং চেইয়েরু। 

#### কর্ণাটক

পেননা নদী ১৩.৫৫ ডিগ্রি উত্তর ৭৭.৬০ ডিগ্রি পূর্বে কর্ণাটকের চিকাবাল্লপুরের দক্ষিণ পশ্চিমে চেন্নাকেশব পর্বতশ্রেণীর নন্দী পাহাড় থেকে উৎপন্ন। এটি তার উৎস থেকে উত্তর-পশ্চিম দিকে প্রবাহিত হয়েছে। এটি মারলুর এর মত শহরগুলির কাছ দিয়ে বয়ে গেছে। এটি অনন্তপুর জেলা দিয়ে অন্ধ্রপ্রদেশে রাজ্যে প্রবেশ করার আগে কর্ণাটকের কোলার ও তুমকুর জেলার মধ্যে দিয়ে উত্তর দিকে ৪৮ কিলোমিটার প্রবাহিত হয়েছে।

#### অনন্তপুর

৬৯ কি.মি. প্রবাহের পর পেননা নদীর সঙ্গে কুমুদাবতী নদী মিলিত হয়। ৮২ কিলোমিটার চলার পর অনন্তপুর জেলার হিন্দুপুর শহরের কাছে পেননা নদীর সাথে জয়মঙ্গলী নদী মিলিত হয়। জয়মঙ্গলী নদী তুমকুর জেলায় উৎপন্ন হয়ে উত্তর-পূর্ব দিকে ৭৭ কিলোমিটার পথ অতিক্রম করে পেননা নদীর বাম তীরে পড়েছে। জয়মঙ্গলী নদীর সম্মিলন থেকে পরবর্তী ১৪৬ কিলোমিটারের জন্য পেননা প্রায় উত্তর দিকে প্রবাহিত হয়েছে।

অনন্তপুর জেলায় ৬৭কিলোমিটার পথ চলার পর, পেননা নদী তার উৎস থেকে ১১৫ কিলোমিটার দূরে তুমকুর জেলার পাভাগাডা তালুকে প্রবেশ করার মাধ্যমে পুনরায় কর্ণাটকে প্রবাহিত হওয়া শুরু করে। তুমকুর জেলায় ১৩ কিলোমিটার পথ চলার পর, উৎস থেকে ১২৮ কিলোমিটার দূরে, এটি আবার অন্ধ্রপ্রদেশে প্রবেশ করে অনন্তপুর জেলার কল্যাণদুর্গ তালুকে এসে। পেননা আহাবীলামের এসে পেননা পূর্বদিকে প্রবাহিত হতে শুরু ক'রে মারুতি ও কট্রিমলা সংরক্ষিত বন এবং তাডিপত্রীর মতো নগরের কাছ দিয়ে প্রবাহিত হয়েছে।

#### কাডাপা

তথ্যসূত্র
---------

1. ↑  Kumar, Rakesh; Singh, R.D.; Sharma, K.D. (২০০৫-০৯-১০)। "Water Resources of India" (পিডিএফ)। *Current Science*। বেঙ্গালুরু: Current Science Association। **89** (5): 794–811। সংগ্রহের তারিখ ২০১৩-১০-১৩।
2. ↑  Garg, Santosh Kumar (১৯৯৯)। *International and interstate river water disputes*। Laxmi Publications। পৃষ্ঠা 7–8। আইএসবিএন 978-81-7008-068-8। সংগ্রহের তারিখ ১৬ মে ২০১১।
3. ↑  Sharad K. Jain, Pushpendra K. Agarwal, Vijay P. Singh (১৮৭৩)। *Hydrology and Water Resources of India*। The Netherlands: Springer। পৃষ্ঠা 727-740। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)

বহিঃসংযোগ
---------


উইকিমিডিয়া কমন্সে **পেননা নদী** সংক্রান্ত মিডিয়া রয়েছে।

* চিসাম, হিউ, সম্পাদক (১৯১১)। "Pennar"। *ব্রিটিশ বিশ্বকোষ*। **21** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 104। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ডোমার বহুমুখী উচ্চ বিদ্যালয়** নীলফামারী জেলার অন্যতম পুরাতন বিদ্যালয়। এটি ডোমার উপজেলা সদরের ডোমার পৌরসভার ৪ নং ওয়ার্ডে অবস্থিত। বর্তমানে এটি দিনাজপুর মাধ্যমিক ও উচ্চ মাধ্যমিক শিক্ষা বোর্ডের আওতাধীন রয়েছে।

ইতিহাস
------

এটি ১৯১৯ সালে ডোমার উপজেলা সংলগ্ন চিকনমাটি মৌজায় প্রতিষ্ঠিত হয়। এরপর ১৯২১ সালে তৎকালীন কলিকাতা বিশ্ববিদ্যালয় থেকে প্রথম স্বীকৃতি প্রাপ্ত হয়ে ১৯২৩ সালে ম্যাট্রিকুলেশন পরীক্ষায় অংশ গ্রহণ করে। শুরুতে বালক-বালিকাদের একত্রে শিক্ষা চালু থাকলেও ১৯৫৯ সালে বালক বালিকাদের আলাদাভাবে পাঠ দান করার জন্য দুটি শিফট চালু করা হয়।

শিক্ষা
------

৬ষ্ঠ শ্রেণী থেকে ১০ম শ্রেণী পর্যন্ত ছাত্রদের পাঠদানের ব্যবস্থা রয়েছে। নবম শ্রেণী থেকে ছাত্রদের পাঠদানের জন্য বিজ্ঞান, মানবিক, ব্যাবসায় শিক্ষা তিনটি আলাদা আলাদা শাখা রয়েছে। এছাড়াও ছাত্রদের জন্য ভোকেশনাল এ পড়াশুনার সুযোগ রয়েছে।

### ছাত্র-ছাত্রীর সংখ্যা

৮৬৯ জন

কৃতী ছাত্র
----------

* ডক্টর মোঃ মাশুকুল হক (সহকারী অধ্যাপক, রসায়ন বিভাগ, রাজশাহী বিশ্ববিদ্যালয়)
* তুষার কান্তি রায় (ঢাকা বিশ্ববিদ্যালয়ের প্রাণরসায়নের প্রাক্তন ছাত্র, জাপানের গিফু বিশ্ববিদ্যালয় থেকে ডায়াবেটিকের এর উপর পিএইচডি)

তথ্যসূত্র
---------

1. ↑  "ডোমার হাইস্কুল"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৪।
**বার্ট ইজ এভিল** হল একটি প্যারোডি ওয়েবসাইট, যেটি ডিনো ইগ্নাসিও কর্তৃক ১৯৯৭ সালে প্রতিষ্ঠিত হয়। ওয়েবসাইটটি শিশুতোষ ধারাবাহিক *সিসামি স্ট্রিট* এর চরিত্র বার্টকে নিয়ে হাস্যরসাত্মক সম্পাদিত ছবি বানাত। ওয়েবসাইটটি ছবি সম্পাদনা করে অ্যাডলফ হিটলার, সাদ্দাম হোসেন, রবার্ট মুগাবে ও ওসামা বিন লাদেনের সাথে বার্টের উপস্থিতি প্রদর্শন করেছে। এছাড়া, জন এফ কেনেডি হত্যাকাণ্ড, ওকলাহোমা বোমা হামলার সময় বার্টের উপস্থিত থাকা সংক্রান্ত সম্পাদিত ছবি প্রকাশ করেছে। এছাড়াও, জনবেনেট রামজি হত্যাকাণ্ড ও সিরিয়াল কিলার জ্যাক দ্য রিপারের সাথে বার্টের যোগসূত্র থাকা সম্পর্কিত হাস্যরসাত্মক সম্পাদিত ছবি প্রকাশ করেছে। প্যারোডি ওয়েবসাইটটি এসবের মাধ্যমে হাস্যরসাত্মকভাবে প্রমাণ করেছিল যে, বার্ট কোনোমতেই নিষ্পাপ শিশুতোষ চরিত্র নয়।

বার্টের সাথে ওসামা বিন লাদেনের ছবি
----------------------------------

১৯৯৮ সালে ওয়েবসাইটটি তৎকালীন সময়ের স্বল্পপরিচিত সন্ত্রাসী ওসামা বিন লাদেনের সাথে বার্টের হাস্যরসাত্মক সম্পাদিত ছবি প্রকাশ করেছিল। ছবিটিতে বার্ট ও ওসামা বিন লাদেনকে একসাথে পোজ দিতে দেখা গিয়েছিল।

২০০১ সালের অক্টোবরে বাংলাদেশের রাজধানী ঢাকায় ওসামা বিন লাদেনের সমর্থনে ও যুক্তরাষ্ট্রবিরোধী এক মিছিলে সেই ছবি ব্যবহৃত হতে দেখা গিয়েছিল। বিক্ষোভ মিছিলে এক বিক্ষোভকারী বিশাল কোলাজ স্টাইল পোস্টারওয়ালা ব্যানার ব্যবহার করেছিল, যেখানে বার্টের সাথে ওসামা বিন লাদেনের সেই ছবি ব্যবহৃত হয়েছিল।

ঢাকার আজাদ প্রোডাকশনে এই ব্যানারটি নির্মিত হয়েছিল। সেখানকার উৎপাদন ব্যবস্থাপক ছবিটি ব্যবহার সম্পর্কে বলেছিলেন যে, তিনি ইন্টারনেট থেকে ছবিটি সংগ্রহ করেছেন।

এই ঘটনার পরিপ্রেক্ষিতে, ওয়েবসাইট সংশ্লিষ্টদের মনে হয়েছিল যে, তাদের হাস্যরসাত্মক সম্পাদিত ছবিগুলো বাস্তবতার কাছাকাছি পৌঁছে গিয়েছে। ফলশ্রুতিতে, তারা ২০০১ সালে তাদের ওয়েবসাইট বন্ধের সিদ্ধান্ত নেন।

তথ্যসূত্র
---------

1. ↑  "Clio Wired: The Future of the Past in the Digital Age"। সংগ্রহের তারিখ ২১ মে ২০১৯।
2. ↑  "Image of Bert with Adolf Hitler"। Web.archive.org। ১৯৯৮-০৪-১৯। এপ্রিল ১৯, ১৯৯৮ তারিখে মূল থেকে আর্কাইভ করা। সংগ্রহের তারিখ ২০১৪-০৫-০১।
3. ↑  Image of Bert at the JFK assassination
4. ↑  Image of Bert with the Ramsey Family
5. ↑  Image of Bert as Jack the Ripper
6. 1 2  Image of Bert with Osama bin Laden
7. 1 2  "Bad Company"। *CBS News*। সংগ্রহের তারিখ ২১ মে ২০১৯।
8. ↑  "Muppet' producers miffed over Bert-bin Laden image"। *CNN*। সংগ্রহের তারিখ ২১ মে ২০১৯।
9. ↑  "October 7-13; Osama Bert Laden"। *New York Times*। সংগ্রহের তারিখ ২১ মে ২০১৯।
10. ↑  "Bert in the frame with Bin Laden"। *BBC*। সংগ্রহের তারিখ ২১ মে ২০১৯।
11. ↑  "Oct 14, 2001 Archive.org copy of the original Bert is Evil"। Web.archive.org। ২০০১-১০-১৪। অক্টোবর ১৪, ২০০১ তারিখে মূল থেকে আর্কাইভ করা। সংগ্রহের তারিখ ২০১৪-০৫-০১।
12. ↑  Oct 31, 2001 Archive.org copy of the original Bert is Evil mirror
**শামসুদ্দীন হিরা** একজন বাংলাদেশী গীতিকার ও সুরকার। প্রথমদিকে হীরা সংগীতশিল্পী হিসেবে আত্মপ্রকাশ করলেও পরবর্তীতে গীতিকার হিসেবে পরিচিত হয়ে ওঠেন।

প্রাথমিক জীবন
-------------

শামসুদ্দিন হীরা ১৯৫৩ সালে জয়পুরহাট জেলায় জন্মগ্রহণ করেন। সংগীতানুরাগী বাবার তত্বাবধানে জয়পুরহাটের বাড়িতে তার সংগীত চর্চা শুরু হয়। হীরা জেলা পর্যায়ের বিভিন্ন অনুষ্ঠানে গান গেয়ে নানা পুরস্কার অর্জন করেন। তার স্ত্রীর নাম সামিনা বেগম। তাদের চার সন্তান। বড় ছেলে শফিউল বারী এবং শরিফুল হক।

কর্মজীবন
--------

হীরা ১৯৭৩ সালে নিজের লেখা গানে নিজে কন্ঠ দেন। পরবর্তীতে ১৯৭৪ সালে তার লেখা গানে কন্ঠ দেন একুশে পদক প্রাপ্ত নীনা হামিদ। গানগুলো এলবাম আকারে প্রকাশিত হওয়ার পরে হীরা বাংলা সাংস্কৃতিক অঙ্গনে গীতিকার হিসেবে পরিচিত হয়ে ওঠেন।

উল্লেখযোগ্য কাজ
---------------

শামসুদ্দিন হীরা বাংলাদেশের প্রতিষ্ঠিত শিল্পীদের সংগে কাজ করেছেন। তার উল্লেখযোগ্য কিছু কাজ হচ্ছেঃ

* তোর পিরিতে ঘুণ ধরাইলো - নীনা হামিদ,
* আমি চাই না কারো মনে আঘাত দিতে - এন্ড্রু কিশোর,
* জীবনপুরের জীবন গাঙ্গে জীবন তরী বাইয়া - খালিদ হাসান মিলু,
* দুই দিনের এক ভিসা দিয়া - মনির খান,
* কত সুখে আছি আমি - মনির খান,
* দরদী সবার সবইতো আছে - মনির খান,
* মন মন মন চায় নীল নীল জ্যোৎস্নায় - এন্ড্রু কিশোর,
* নাই নাই নাইরে মরণ ছাড়া গতি নাই - আসিফ আকবর।

এছাড়াও তার লেখা গানে কণ্ঠ দিয়েছেন সৈয়দ আব্দুল হাদী, আশরাফ উদাস, দিল আফরোজা রেবা, রবি চৌধুরী, ডলি সায়ন্তনী, কাঙ্গালীনি সুফিয়া, বেবি নাজনীন।

তথ্যসূত্র
---------

1. ↑  "শামসুদ্দীন হীরা"। *দেশেবিদেশে*। ২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৯।